સામગ્રી: આ તબક્કામાં 18 વર્ષ કે તેથી વધુ વયના લોકો પહેલી મેથી રસી લઈ શકશે.

પરંતુ ત્રીજા તબક્કામાં રસી મૂકવા માટે વ્યક્તિએ કોવિન પ્લૅટફૉર્મ અથવા આરોગ્ય સેતુ ઍપ્લિકેશન પર જઈને નોંઘણી કરાવવી પડશે.

સીધા હૉસ્પિટલમાં પહોંચીને નોંધણી શક્ય બનશે નહીં. કોરોના રસીની ઉપલબ્ધતા વધારવા માટે સરકારે ભારત બાયોટેક અને સીરમ ઇન્સ્ટિટ્યૂટ ઑફ ઇન્ડિયાની બે રસીને મંજૂરી આપી હતી અને હવે વિદેશી વૅક્સિન સ્પૂતનિક વીને ઈમર્જન્સી ઉપયોગ માટે મંજૂરી આપવામાં આવી છે.

ડૉ. રેડ્ડી લૅબ્સ્ ભારતમાં સ્પૂતનિકનું ઉત્પાદન કરશે. ભારત સરકારે સીઆઈઆઈ અને કોવૅક્સિન બનાવનાર કંપની ભારત બાયોટેકને 4500 કરોડ રૂપિયાની સહાય આપવાની જાહેરાત કરી છે.

રસીનિર્માતાઓને તેમના જથ્થામાંથી 50 ટકા જેટલી રસી રાજ્યની સરકારોને અને ખાનગી હૉસ્પિટલોને આપવાની પરવાનગી આપી છે.

પરંતુ તમે વિચારતા હશો કે આ માટે નોંધણી કઈ રીતે કરાવશો? તો અમે તમને એ દરેક બાબત જણાવી રહ્યા છીએ જે ત્રીજા તબક્કાના રસીકરણ માટે તમારે જાણવી જોઈએ.

કઈ રીતે નોંધણી કરાવશો?

સૌથી પહેલાં તમે cowin.gov.in વેબસાઇટની મુલાકાત લો અને પોતાનો મોબાઇલ નંબર દાખલ કરો. તમારા મોબાઈલ નંબર પર એક વન ટાઇમ પાસવર્ડ આવશે.

આ નંબરને વેબસાઈટ પર અંકિત ઓટીપી બૉક્સમાં લખો અને વેરિફાઇમાં લખેલા આઈકન પર ક્લિક કરો. તેનાથી કે વેરિફાઈ થઈ જશે ત્યારબાદ તેમને નોંધણીનો પેજ નજર આવશે.

અહીં તમે પોતાની માહિતી લખો અને ફોટો આઈડી પણ અપલોડ કરો.

જો તમને પહેલાંથી જ કોઈ બીમારી જેમ કે - સુગર, બ્લડ પ્રેશર, અસ્થમા છે તો વિશેની માહિતી વિગતવાર જણાવો. જ્યારે આ માહિતી લખાઈ જાય ત્યારે રજિસ્ટરમાં લખેલા આઈકન પર ક્લિક કરો.

નોંધણી પૂર્ણ થતાંની સાથે જ તમને કમ્પ્યુટર સ્ક્રીન પર તમારા ઍકાઉન્ટની વિગતો જોઈ  શકશો.

આ પેજમાં તમે પોતાની ઍપોઈન્ટમેન્ટ તારીખ પસંદ કરી શકો છો

 

ત્રીજા તબક્કામાં શું અલગ હશે?

પહેલા બે તબક્કામાં સરકાર પાસે કોવિન પ્લૅટફૉર્મનો વિકલ્પ હતો, પરંતુ આ સિવાય લોકોને સુવિધા આપવામાં આવી હતી કે તેઓ સીધા રસીકરણ  કેન્દ્રમાં જઈને નોંધણી કરાવી શકે છે. આ વખતે ઑનલાઇન નોંધણી ફરજિયાત કરવામાં આવી છે.

આ સાથે સરકારે આ ત્રીજા તબક્કામાં બીજા કેટલાક નિયમોમાં પણ ફેરફાર કર્યા છે. પ્રથમ અને બીજા તબક્કામાં વ્યક્તિ ચાર લોકો માટે નોંધણી કરાવી શકતી હતી, પરંતુ હવે 1 મેથી શરૂ થનારા તબક્કામાં વ્યક્તિ ફક્ત પોતાની નોંધણી કરાવી શકશે.

જોકે, ત્રીજા તબક્કાની સાથે-સાથે રસીકરણનો પ્રથમ અને બીજો...\nઅગાઉની સામગ્રીનો સારાંશ નીચે મુજબ કરી શકાય છે:
કોરોના વાઇરસના રસીકરણનો ત્રીજો તબક્કો શરૂ થઈ રહ્યો છે. આ તબક્કામાં 18 વર્ષ કે તેથી વધુ વયના લોકો પહેલી મેથી રસી લઈ શકશે.